
CONSILIUL LOCAL AL MUNICIPIULUI TIMIȘOARA

Nr. _____/____________

RAPORT DE SPECIALITATE
privind modificarea și aprobarea Regulamentului de organizare şi funcționare al Compartimentului de Îngrijire la Domiciliu, Complexului de Servicii pentru Persoane Vârstnice ”Sf.Arh.Mihail și Gavril” din cadrul  Direcției de Asistență Socială a Municipiului Timișoara și stabilirea contribuției beneficiarilor de servicii de supraveghere și intervenție de tip teleasistență

	Având în vedere H.C.L.M.T. nr. 218/27.06.2017 prin care s-a înființat Direcția de Asistență Socială a Municipiului Timișoara și s-a aprobat Organigrama și Statul de funcţii pentru aceasta.
Având în vedere H.C.L.M.T. nr. 388/17.10.2017 prin care s-a modificat şi aprobat Organigrama, Statul de Funcţii şi Regulamentul de organizare şi funcţionare ale Direcţiei de Asistenţă Socială a Municipiului Timişoara, precum şi s-au aprobat regulamentele de organizare şi funcţionare ale serviciilor sociale furnizate.
Având în vedere H.C.L.M.T. nr. 291/22.05.2018 prin care s-au modificat și aprobat Organigrama, Statul de Funcții și Regulamentul de organizare și funcționare ale Direcției de Asistență Socială a Municipiului Timișoara, precum și s-au aprobat regulamentele de organizare și funcționare ale serviciilor sociale furnizate.
Având în vedere anexa 7.2 la H.C.L.M.T. nr. 291/22.05.2018 privind Regulamentul - cadru
· de organizare şi funcţionare al serviciului social furnizat la domiciliu „Compartimentul de Îngrijire la Domiciliu” prin care activitatea Compartimentului de îngrijire la domiciliu s-a completat cu noi servicii, respectiv, Servicii de supraveghere și intervenție de tip teleasistență și telefonul bătrânului. 
	Având în vedere că:
	Serviciile acordate prin Sistemul de supraveghere și intervenție de tip teleasistență se asigură persoanelor vârstnice din Timișoara care îndeplinesc condițiile de eligibilitate în conformitate cu Regulamentul – cadru – de organizare şi funcţionare al serviciului social furnizat la domiciliu „Compartimentul de Îngrijire la Domiciliu”, se completează regulamentul cu o excepție pentru 20 de beneficiari, în sensul că: pot beneficia de servicii de teleasistență și persoane vârstnice, indiferent de venit, care au rude de gr.I în Timișoara, dacă locuiesc singure și îndeplinesc celelalte criterii de eligibilitate, în urma evaluării socio-medicale și a analizei documentelor depuse la dosar.
Sistemul de teleasistenţă este  menit să deservească persoanele vârstnice din Timişoara, prin monitorizarea permanenta a locatiei acestora si posibilitatea solicitarii de ajutor de catre persoana varstnica aflata intr-o situatie de urgenta socio-medicala și intervenție rapidă. Asigurarea serviciului de supraveghere și intervenție tip teleasistență se va realiza prin intermediul unui telefon mobil sau brătară cu buton panică și telefon mobil, pus la dispozitia beneficiarului, care printr-o simpla apasare pe tasta telefonului, se va conecta cu dispeceratul de teleasistenţă care se găseşte la sediul Comlexul de Servicii pentru Persoane Varstnice ”Sf.Arh.Mihail și Gavril”, strada Sever Bocu nr.44A.
Activitatea dispeceratului de teleasistenţă este asigurată de către 5 referenţi care asigură permanenţa la pupitrul dispeceratului de teleasistenţă şi care intervin în cazurile de urgenţă prin solicitarea Serviciului de Ambulanţă/ Pompieri/Poliție (în funcție de starea de urgență) și/sau deplasarea la domiciliu beneficiarilor.
Sistemul de teleasistenţă are drept scop creşterea gradului de siguranţă al persoanelor vârstnice care locuiesc singure aflate în situaţie de risc, prin monitorizarea lor permanentă.
Serviciile de supraveghere și intervenție de tip teleasistență se acordă în baza documentelor depuse la dosar de potențialul beneficiar, a evaluării situaţiei socio-medicale a persoanei vârstnice realizată de către echipa multidisciplinară a compartimentului și a îndeplinirii criteriilor de eligibilitate, în conformitate cu legislația în vigoare în domeniul asistenței sociale și a procedurilor operaționale aprobate, după încheierea contractului de furnizare servicii sociale – servicii de supraveghere și intervenție de tip teleasistență.
       Contractul de furnizare servicii sociale – servicii de tip teleasistenţă se încheie pe termen de un an, cu posibilitatea prelungirii prin act adițional. Transferul echipamentului de monitorizare și alarmare (telefon mobil, brățară cu buton panică) se va realiza prin semnarea unui proces verbal de predare-primire a telefonului mobil/sistemului de monitorizare. 
Pentru asigurarea unei intervenţii de urgenţă în timp util, beneficiarii serviciului de teleasistenţă trebuie să pună la dispoziția compartimentului datele de contact a cel puţin unei persoane la care se găseşte o copie a cheii de la locuinţă sau să lase o copie a acestei chei într-un seif situat la sediul Comlexul de Servicii pentru Persoane Varstnice.
[bookmark: _GoBack]	Serviciile de supraveghere și intervenție de tip teleasistenţă sunt asigurate persoanelor vârstnice beneficiare cu plata unei contribuții. Modul de stabilire a contribuției beneficiarilor pentru Serviciul de Teleasistență, precum și modelul angajamentului de plată, este anexă la prezentul raport.

		Având în vedere Legea nr.17 privind persoanele vârstnice, cu modificările și completările ulterioare, precum și Legea nr.292 privind asistența socială, cu completările și modificările ulterioare


Raportat la cele invocate, 
PROPUNEM:

1. Modificarea și aprobarea Regulamentului cadru de Organizare și Funcționare al serviciului social furnizat la domiciliu „Compartimentul de Îngrijire la Domiciliu”, conform anexei 1.
2. Stabilirea contribuției beneficiarilor serviciilor de supraveghere și intervenție de tip teleasistență, conform anexei 2
3. Aprobarea modelului Angajamentului de plată pentru beneficiarii de servicii de supraveghere și intervenție de tip teleasistență, conform anexei 3


DIRECTOR GENERAL ADJUNCT,						ȘEF CENTRU
       jr. RODICA SURDUCAN						     GABRIELA TESLARU  


*Sediu administrativ: Str. Ioan Plavoșin, Nr. 21 Tel: 0356/416050 Fax: 0356/416049 
Sediu social: Bulevardul Regele Carol I, nr.10 Tel/fax 0256/220583
e-mail: asistentasocialatm@gmail.com

